Dronningen (Askøy)

Dronningen er et utsiktspunkt i Storåsen i Askøy kommune med en høyde på 188 moh.

Storåsen ligger omgitt av bygdene Ravnanger og Haugland i vest, og Ask i øst. Det går turstier fra alle tre bygdene til Dronningen. Det høyeste punktet for Storåsen ligger noe lenger inne i skogen.

Ifølge historien kommer navnet Dronningen fra et meget høyt furutre som stod like ved utsiktspunktet. Dette treet falt i en kraftig storm noen år etter krigen.

Dronningen er et yndet turmål for speidere, mosjonister og turgåere.

Eksterne lenker
 Ask Friidrett arrangerer motbakkeløpet Dronningen Opp!

Kategori:Fjell i Vestland
Kategori:Askøys geografi
Kategori:Fjell under 1000 meter